ddrg/super_eurlex huggingface dataset:
KIRJALLINEN KYSYMYS P-0239/03 esittäjä(t): Konstantinos Hatzidakis (PPE-DE) komissiolle. Via Attikan rakentamiseen myönnettyjen määrärahojen ylittäminen.



Virallinen lehti nro 161 E , 10/07/2003 s. 0200 - 0200



KIRJALLINEN KYSYMYS P-0239/03 esittäjä(t): Konstantinos Hatzidakis (PPE-DE) komissiolle (28. tammikuuta 2003) Aihe: Via Attikan rakentamiseen myönnettyjen määrärahojen ylittäminen Voiko komissio vastata, mikä oli Via Attikan rakennuskustannuksiin myönnettyjen määrärahojen summa, kuinka paljon määrärahat on tähän mennessä ylitetty (yleisesti ja aloittain eriteltynä), ja miksi ne on ylitetty? Michel Barnier'n komission puolesta antama vastaus (26. helmikuuta 2003) AttikiOdos-toimenpide sisältyy tieliikenteen akseleita, satamia ja kaupunkisuunnittelua kaudella 20002006 koskevaan toimenpideohjelmaan, ja se katsotaan rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 25 ja 26 artiklassa määritellyksi suurhankkeeksi. Euroopan aluekehitysrahastosta (EAKR) tähän hankkeeseen kaudeksi 20002006 myönnetyt määrärahat ovat 476 miljoonaa euroa. Ne vastaavat 951 miljoonan euron julkisia menoja ja 1 713 miljoonan euron kokonaiskustannuksia, joihin sisältyy myös yksityissektorin rahoitusosuus. Kuluvalla ohjelmakaudella ei ole mahdollista lisätä EAKR:n rahoitusosuutta. (1) EYVL L 161, 26.6.1999.
KIRJALLINEN KYSYMYS P-0379/03 esittäjä(t): Pietro-Paolo Mennea (PPE-DE) komissiolle. British Museumin kreikkalaiset patsaat.



Virallinen lehti nro 155 E , 03/07/2003 s. 0220 - 0220



KIRJALLINEN KYSYMYS P-0379/03 esittäjä(t): Pietro-Paolo Mennea (PPE-DE) komissiolle (7. helmikuuta 2003) Aihe: British Museumin kreikkalaiset patsaat Lontoon British Museumissa on ollut lukuisten vuosien ajan näytteillä ja säilytettynä Ateenan Parthenonilta tuotuja 2 500 vuotta vanhoja patsaita. British Museumissa näytteillä olevat patsaat kuuluvat olennaisena osana Unescon maailmanperinnöksi tunnustamaan Parthenoniin. Kreikassa ja Ateenassa järjestetään 13.29. elokuuta 2004 28. olympialaiset, joka on merkittävä urheilutapahtuma ja muutenkin tärkeä tilaisuus. Maailmanlaajuisesti ollaan pääasiassa sitä mieltä, että tällä hetkellä British Museumissa olevat Parthenonin patsaat on palautettava niiden luonnolliselle paikalleen Ateenan Akropolille. Voiko komissio ottaa yhteyttä Yhdistyneen kuningaskunnan hallitukseen ja asianmukaisiin hallinnollisiin elimiin, jotta hallitus palauttaisi patsaat olympialaisten yhteydessä Kreikkaan siihen paikkaan, johon ne kuuluvat historiallisten syiden perusteella? Se olisi Yhdistyneiltä kuningaskunnilta koko maailmalle suurta sivistystä osoittava ele. Viviane Redingin komission puolesta antama vastaus (24. helmikuuta 2003) Komissio kehottaa arvoisaa parlamentin jäsentä tutustumaan kysymyksen osalta vastauksiin, jotka se on antanut Pedro Aparicio Sánchezin ja Konstantinos Alyssandrakisin parlamentin täysistunnon kyselytunnilla joulukuussa 1999 esittämiin suullisiin kysymyksiin H-0690/99(1) ja H-0761/99(3) sekä Lucio Maniscon esittämään kirjalliseen kysymykseen E-2847/99(2). (1) Kirjallinen vastaus, 14.12.1999. (2) EYVL C 303 E, 24.10.2000, s. 119. (3) Kirjallinen vastaus, 14.12.1999.
FI Euroopan unionin virallinen lehti CE 65/2

(2004/C 65 E/003)

KIRJALLINEN KYSYMYS E-2725/02

esittäjä(t): Camilo Nogueira Román (Verts/ALE) komissiolle

(30. syyskuuta 2002)

Aihe: Espanjan ja Portugalin välisen moottoritien A-9 rakentamisen yhteydessä rikotaan yhteisön ympäristölainsäädäntöä

Moottoritien A-9 rakentaminen tieosuudella Rebullónin (Tui, Espanja) eritasoliittymästä Portugalin rajalle aiheuttaa valtavia ympäristövaikutuksia alueella. Rakentamisesta aiheutuu monenlaisia ympäristöhaittoja ja erityisesti jokien uomat kärsivät. Moottoritien rakentamissuunnitelmissa, jotka vaikuttavat alueen asukkaiden elämään, ei ole arvioitu ympäristövaikutuksia. Erityisesti puuttuu tutkimuksia ja selvityksiä pohjavesivaroista, jotka ovat välttämättömiä ihmisten kulutuksen tarpeisiin ja läheisten viljelysmaiden kastelemiseen. Näin ollen ojittamisessa tehdään virheitä, mistä seuraa korvaamattomia vahinkoja alueella tiettyjen sääolosuhteiden vallitessa. Toimivaltaiset hallintoviranomaiset (Espanjan alueellisen kehityksen ministeriö, Galician itsehallintoalueen hallitus, paikalliset hallintoviranomaiset) yrittävät väistää ongelman eivätkä vastaa paikallisten asukkaiden lukuisiin toistuviin mielenosoituksiin ja valituksiin. On jopa sattunut kaksi kuolemantapausta: palkin pudotessa kuoli kuorma-autonkuljettaja ja mielenosoituksessa kuoli alueen asukas (sub iudice, oikeus ei ole tehnyt päätöstä asiassa).

Voisiko komissio antaa tietoja yhteisön rahoituksesta tälle rakennushankkeelle? Voisiko komissio tutkia, onko Espanjan valtion rakennushanke rikkonut ympäristön suojelua ja jätteiden hävittämistä koskevaa säännöstöä?

Margot Wallströmin komission puolesta antama täydentävä vastaus

(3. huhtikuuta 2003)

Komissio on saanut tietää parlamentin jäsenen mainitsemista seikoista Rosa Miguelez Ramosin ja María Sornosa Martínezdesin esittämässä kirjallisessa kysymyksessä E-1924/02 (1) ansiosta. Komissio on tämän vuoksi aloittanut virallisen tutkimuksen, jonka viitenumero on 2002/2199.

Komissio on pyytänyt Espanjan viranomaisia toimittamaan asiaa koskevia lisätietoja asianomaisen unionin lainsäädännön moitteettoman soveltamisen varmistamiseksi.

Espanjan viranomaiset ovat vastauksessaan toimittaneet reitillä tehdyn, ympäristövaikutuksia koskevan lausunnon sekä hankkeelle 30. elokuuta 2000 annetun luvan.

Lisäksi Espanjan viranomaiset ovat toimittaneet jäljennöksen vesistöä koskevasta luvusta, joka sisältyy hanketta koskevaan ympäristövaikutustutkimukseen ja jota komissio parhaillaan analysoi.

Parlamentin jäsenen esittämän, unionin mahdollista rahoitusta koskevan kysymyksen osalta ja Espanjan viranomaisten komissiolle toimittamien tietojen perusteella vaikuttaa siltä, että moottoritien A-9 rakentamista tieosuudella Rebullónin eritasoliittymästä (intercambiador de Rebullon) Portugalin rajalle rahoittaa ainoastaan toimiluvan saanut yritys, ilman unionin rahoitusta.

(1) EYVL C 301 E, 5.12.2002.
2.

Saksan voimassa olevan lainsäädännön mukaan yksi etuuksien myöntämisperusteista on verovelvollisuus Saksassa. Muualla kuin Saksassa asuvan henkilön todistetaan pyynnöstä olevan verovelvollinen Saksassa, jos 90 prosenttia hänen tulostaan on veronalaista Saksassa tai jos hänen ne tulonsa, joista ei peritä veroa Saksassa, ovat enintään 6 136 euron suuruiset. Lisävaatimuksena on, että asunnon on sijaittava Saksassa. Komissio katsoo, että asunnon sijaintia koskeva ehto ei ole yhteisön lainsäädännön mukainen, ja on siksi aloittanut rikkomisesta johtuvan menettelyn (nro 1999/4943). Edellä mainittua 90 prosentin rajaa on tarkasteltava lähemmin. Yhteisön lainsäädännön kannalta merkityksellistä on se, onko asuinvaltiolla mahdollisuus ottaa huomioon veronmaksajan henkilö- ja perhekohtainen tilanne ja myöntää hänelle siitä aiheutuvat veroetuudet ja muut edut (4). Ei ole täysin ilmeistä, vastaako asetettu 90 prosentin raja tällaista veronmaksajan henkilökohtaiseen tilanteeseen liittyvää perustetta vai ei.
1.

Voiko komissio vahvistaa, että Romanian ja Ukrainan välissä sijaitsevan Moldovan valtio (runsaat 4 miljoonaa asukasta) on Euroopan köyhin valtio, mikä käy ilmi myös siitä, että sen asukkaiden palkkataso on neljästä seitsemään kertaa matalampi kuin Romaniassa, tilastojen mukainen valtionvelka on jokaista syntynyttä lasta kohden 600 dollaria, 70 prosenttia valtion talousarviosta pitää käyttää maakaasun ostosta syntyneiden ulkomaisten velkojen kuoletukseen, suuri osa sairaaloista on suljettu ja muissa ei ole lämmitystä ja lääkkeitä, maaseudun kaasun, sähkön ja vesijohtoveden toimittaminen on lakkautettu, tiet eivät ole ajokunnossa ja köyhyyden vuoksi ovat monet tuhannet asukkaat myyneet yhden munuaisistaan elimensiirtoa varten Turkkiin.
3.

Komissio käynnisti neuvoston asetuksen N:o 17 mukaisen menettelyn (4) tutkiakseen, missä määrin Euroopan jalkapalloliiton (UEFA) mestarien liigan televisiointioikeuksien yhteismyyntiä koskeva järjestely rajoittaa kilpailua EY:n perustamissopimuksen 81 artiklan 2 kohdan mukaisesti ja voiko siihen soveltaa EY:n perustamissopimuksen 81 artiklan 3 kohdan mukaista poikkeusta. Yhteisöjen tuomioistuin on todennut useaan kertaan, että urheilu on taloudellisilta näkökohdiltaan yhteisön oikeuden alaista, mutta se on tunnustanut samalla urheilun tietyt erityispiirteet. Nizzassa (7.-9. joulukuuta 2000) kokoontuneen Eurooppa-neuvoston hyväksymä julkilausuma urheilun erityispiirteistä korostaa tarvetta ottaa yhteisön kaikessa toiminnassa huomioon ”urheilun erityispiirteet, joka ovat seurausta sen yhteiskunnallisesta sekä koulutukseen ja kulttuuriin liittyvästä merkityksestä. Tämä on tarpeen, jotta urheilun yhteiskunnallisen merkityksen säilyttämisen kannalta välttämätöntä etiikkaa ja solidaarisuutta voidaan noudattaa ja edistää”. Komissio totesi, että kestonsa ja laajuutensa vuoksi UEFA:n mestarien liigan televisiointioikeuksia koskeva UEFA:n vakiosopimus rajoittaa kilpailua eikä siihen voida soveltaa poikkeusta sen alkuperäisessä muodossa. Tämä sai UEFA:n muuttamaan menettelyjään. Jalkapallokaudesta 2003—2004 alkaen UEFA myy oikeudet useampana pakettina lyhyemmiksi jaksoiksi, ja yksittäiset jalkapalloseurat voivat myös hyödyntää joitakin oikeuksia kannattajiensa hyväksi. Tämä ratkaisuehdotus ei kuitenkaan sisällä erityisjärjestelyjä uutisten saatavuudesta, sillä tätä aihetta säännellään useimmissa tapauksissa edellä mainituilla kansallisilla säännöillä vapaasta uutistenkeruusta. Tämän ratkaisuehdotuksen pohjalta komissio julkaisi asetuksen N:o 17 19 artiklan 3 kohdan mukaisen tiedonannon, jossa se pyytää asianomaisia esittämään huomautuksensa ja kertoo aikovansa ottaa myönteisen kannan tarkistettuun myyntijärjestelyyn. Komissio tutkii parhaillaan asianomaisilta saatuja huomautuksia.
FI Euroopan unionin virallinen lehti CE 88/310

(2004/C 88 E/0315)

KIRJALLINEN KYSYMYS E-3916/02

esittäjä(t): Juan Naranjo Escobar (PPE-DE) komissiolle

(14. tammikuuta 2003)

Aihe: Vedonlyönti Internetissä

Vastauksessaan kirjalliseen kysymykseen E-2885/01 (1) komissio toteaa, että Internetissä tapahtuvaa uhkapelitoimintaa säännellään jäsenvaltioiden kansallisella lainsäädännöllä. Tämä asettaa esteitä sisämarkkinoille, ja vaatii siten huomiota.

Uhkapelitoiminta Internetissä on rajat ylittävää. Kansalliset arpajaisten järjestäjät ovat panneet merkille, että kysymystä on välttämätöntä käsitellä yhteisön tasolla. Mitä komissio on tehnyt asian suhteen? Onko komissio arvioinut tarvetta yhtenäistää alaa? Miten tämä voitaisiin toteuttaa?

Frits Bolkesteinin komission puolesta antama

(3. maaliskuuta 2003)

Useat jäsenvaltiot ovat mukauttamassa voimassa olevia lakeja tai ottamassa käyttöön uutta lainsäädäntöä säännelläkseen tietoyhteiskunnan palveluja, joihin Internetissä tapahtuva uhkapelitoiminta kuuluu. Tällaisista uusista laeista on ilmoitettava teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 98/34/EY muuttamisesta 20. heinäkuuta 1998 annetun Euroopan parlamentin ja neuvoston direktiivin 98/48/EY (2) mukaisesti. Komissio voi vakuuttaa arvoisalle parlamentin jäsenelle, että tämän mekanismin avulla se seuraa alan kehitystä ja varmistaa, että nämä uudet lait eivät aiheuta perusteettomia esteitä sisämarkkinoille, kun otetaan huomioon kyseisten palvelujen erityisluonne, joka on vahvistettu Euroopan yhteisöjen tuomioistuimen oikeuskäytännössä. Komissio katsoo kuitenkin, että yhdenmukaistamiseen ei tällä hetkellä ole tarvetta.

(1) EYVL C 81 E, 4.4.2002, s. 211.

(2) EYVL L 217, 5.8.1998.
FI Euroopan unionin virallinen lehti CE 70/10

(2004/C 70 E/010)

KIRJALLINEN KYSYMYS E-3226/02

esittäjä(t): Theresa Villiers (PPE-DE) komissiolle

(14. marraskuuta 2002)

Aihe: Suojakaiteiden turvallisuus moottoripyöräilijöiden näkökulmasta

Komission jäsen Loyola de Palacio myönsi tapaamisessaan Carlos Bautistan kanssa syyskuussa 2001, että teiden suojakaiteet ovat nykymuodossaan uhka moottoripyöräilijöille. Hän vakuutti, että ongelma pyrittäisiin ratkaisemaan viipymättä.

1. Voiko komissio kertoa, mihin toimenpiteisiin on ryhdytty suojakaiteiden turvallisuuden parantamiseksi moottoripyöräilijöiden näkökulmasta?

2. Mitä suunnitelmia komissiolla on suojakaiteiden turvallisuuden lisäämiseksi tulevaisuudessa?

Loyola de Palacion komission puolesta antama vastaus

(18. joulukuuta 2002)

Komissio on hyvin huolissaan moottoripyöräilijöiden huonosta liikenneturvallisuudesta, minkä vuoksi asiaa lähestytään monesta eri näkökulmasta. On syytä mainita, että jäsenvaltiot vastaavat siitä, että tiet varustetaan tehokkailla kaiteilla ja törmäysvaimentimilla, kuten esimerkiksi suojakaiteilla.

Komissio on antanut Euroopan standardointikomitealle (CEN) toimeksiannon laatia uuden yhdenmukaistetun eurooppalaisen standardin olemassa olevan EN 1317 -standardin (Kaiteet ja törmäysvaimentimet) perusteella. Uudessa standardissa on määrä edellyttää, että kaiteilta ja törmäysvaimentimilta vaaditaan EY-merkintä. Tällöin markkinoille saatettavien kaiteiden ja törmäysvaimentimien on täytettävä yhteiset turvallisuutta koskevat vähimmäisvaatimukset. Nykyisessä muodossaan standardissa ei edellytetä erityistä moottoripyöräilijöitä koskevaa koetta. Tällä hetkellä käytetään erilaisia kokeellisia ratkaisuja tämän tienkäyttäjäryhmän tarpeiden täyttämiseksi.

Lyhyellä aikavälillä on pidetty tehokkaana hallinnoida onnettomuusalttiita tieosuuksia ja tiedottaa moottoripyöräilijöille tieosuuksista, joilla on paljon moottoripyöräonnettomuuksia. Komissio on ilmoittanut vuoden 2003 työohjelmassaan aikomuksestaan antaa ehdotus onnettomuusalttiiden tieosuuksien hallinnasta (1).

(1) KOM(2002) 590 lopullinen.
FI Euroopan unionin virallinen lehti CE 70/16

(2004/C 70 E/016)

KIRJALLINEN KYSYMYS E-3646/02

esittäjä(t): Hanja Maij-Weggen (PPE-DE) komissiolle

(17. joulukuuta 2002)

Aihe: Juan Carlos Gonzalez Leivan vangittuna pitäminen

Komissio tietää, että Cuban Human Rights Foundation -järjestön (Kuuban ihmisoikeussäätiö) ja Brotherhood of the Independent Blind People of Cuba -järjestön (Kuuban itsenäisten näkövammaisten veljeskunta) puheenjohtaja Juan Carlos Gonzalez Leiva on ollut vangittuna maaliskuusta 2002 lähtien Kuuban Holguínissa (kirjallinen kysymys E-1458/02 (1)).

Onko komissio tietoinen myös siitä, että tätä miestä pahoinpidellään ja hakataan ja että hän uhkaa kuolla aliravitsemukseen?

Onko komissio valmis ryhtymään toimiin ja painostamaan sikäläisiä viranomaisia saadakseen ihmisoikeusaktivistien väkivaltaisen kohtelun loppumaan Kuubassa?

Poul Nielsonin komission puolesta antama vastaus

(14. helmikuuta 2003)

Komissio saa säännöllisesti tietoja ihmisoikeusaktivisti Juan Carlos Gonzalez Leivan tilanteesta. Näiden tietojen mukaan hän painoi tammikuun 2003 alussa vain noin 40 kiloa 4. syyskuuta 2002 aloittamansa ja 25. joulukuuta 2002 päättämänsä nälkälakon vuoksi. Nälkälakollaan hän vastusti itseensä ja muihin asianosaisina oleviin aktivisteihin kohdistuvia syytöksiä.

Komissio on toistuvasti ottanut Gonzalez Leivan tapauksen ja yleisen ihmisoikeustilanteen puheeksi Kuuban viranomaisten kanssa. Kuten muissakin kumppanimaissa, Kuuban ihmisoikeustilanteen parantaminen on edelleen tärkeä osa EU:n ja Kuuban suhdetta. Komissio uskoo, että sitoutumispolitiikka ja vuoropuhelu mitä todennäköisimmin saavat aikaan myönteistä kehitystä tässä kysymyksessä.

(1) EUVL C 28 E, 6.2.2003, s. 109.
KIRJALLINEN KYSYMYS E-3076/02 esittäjä(t): Glyn Ford (PSE) komissiolle. Jalkapallorasismi.



Virallinen lehti nro 011 E , 15/01/2004 s. 0022 - 0023



KIRJALLINEN KYSYMYS E-3076/02 esittäjä(t): Glyn Ford (PSE) komissiolle (28. lokakuuta 2002) Aihe: Jalkapallorasismi Ottaen huomioon kauhistuttavan ja jatkuvasti esiintyvän rasismin kansainvälisissä jalkapallo-otteluissa, katsooko komissio, että olisi täysin oikeutettua, että televisioyhtiöt keskeyttäisivät tällaisten ottelujen lähettämisen ja kieltäytyisivät samalla maksamasta sovittuja maksuja, erityisesti Yhdistyneessä kuningaskunnassa, jossa todennäköisesti rotuvihaan yllyttävän sisällön televisiointi on kiellettyä? António Vitorinon komission puolesta antama vastaus (17. joulukuuta 2002) Komissio tuomitsee jyrkästi rasismin ja muukalaisvihan, jotka loukkaavat avoimesti vapauden, kansanvallan, ihmisoikeuksien ja perusvapauksien kunnioittamisen sekä oikeusvaltion periaatteita. Euroopan unioni perustuu näihin periaatteisiin, jotka ovat jäsenvaltioille yhteisiä sellaisina kuin ne on esitetty Euroopan unionista tehdyn sopimuksen 6 artiklassa ja Euroopan unionin perusoikeuskirjassa. Komissio onkin äskettäin tehnyt ehdotuksen neuvoston puitepäätökseksi(1) rasismin ja muukalaisvihan vastaisesta toiminnast rikosoikeuden alalla. Ehdotuksen tarkoituksena on lähentää jäsenvaltioiden lainsäädäntöä säätämällä rangaistavien rikosten yhteisestä määrittelystä tällä alalla samoin kuin sovellettavia seuraamuksia ja rangaistuksia koskevista vähimmäisvaatimuksista. Ehdotus edistää myös lähempää oikeudellista yhteistyötä säätelemällä muun muassa lainkäyttövaltaa, rikoksen johdosta tapahtuvaa luovuttamista ja syytteen nostamista tämänkaltaisista rikoksista. Sen lisäksi jäsenvaltioita sitoo 22 a artikla Televisio ilman rajoja -direktiivin(2) 22 a artikla, jonka mukaan ohjelmiin ei saa sisältyä yllytystä rotuun, sukupuoleen, uskontoon tai kansallisuuteen perustuvaan vihaan. Jäsenvaltioiden velvollisuutena on saattaa tämä periaate osaksi voimassaolevaa kansallista lainsäädäntöä. Arvoisan parlamentin jäsenen esiintuomassa asiassa komissiolla ei ole toimivaltuuksia ottaa kantaa oikeudenomistajien ja yleisradiopalvelujen harjoittajien välisiin sopimussuhteisiin. Jäsenvaltioissa sovellettavasta kansallisesta lainsäädännöstä riippuu, voivatko televisioyhtiöt ryhtyä mainittuihin toimenpiteisiin. (1) EYVL C 75 E, 26.3.2002, s. 269. (2) Neuvoston direktiivi 89/552/ETY sellaisena kuin se on muutettuna televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 30 päivänä kesäkuuta 1997 annetulla Euroopan parlamentin ja neuvoston direktiivillä 97/36/EY, EYVL L 202, 30.7.1997, s. 60.
KIRJALLINEN KYSYMYS E-3355/02 esittäjä(t): Antonios Trakatellis (PPE-DE) komissiolle. Kielto tehdä mediayritysten kanssa julkisia hankintoja koskevia sopimuksia.



Virallinen lehti nro 051 E , 26/02/2004 s. 0012 - 0012



KIRJALLINEN KYSYMYS E-3355/02 esittäjä(t): Antonios Trakatellis (PPE-DE) komissiolle (27. marraskuuta 2002) Aihe: Kielto tehdä mediayritysten kanssa julkisia hankintoja koskevia sopimuksia Uuden lain mukaan, joka on hyväksytty äänestyksessä Kreikan parlamentissa (n:o 3021, FEK 19/06/2002), on kiellettyä tehdä julkisia hankintoja koskevia sopimuksia luonnollisten henkilöiden tai oikeushenkilöiden kanssa, jotka ovat varsinaisina osakkaina mediayrityksissä. Tämän lain mukaan varsinaiseksi osakkaaksi katsotaan henkilö, jonka hallinnassa on vähintään 5 prosenttia mediayrityksen koko osakepääomasta. Kun otetaan huomioon, kuinka vaikeaa on tarkastaa, niin yhteisön tasolla kuin maailmanlaajuisesti, ketkä ovat varsinaisia osakkaita, komissiolta kysytään: - Onko uusi laki yhteisön oikeuden mukainen? Missä määrin oikeudenmukaisuuden yleisiin periaatteisiin kuuluvaa tasa-arvon periaatetta loukataan kansallisten yritysten kohdalla, kun on mahdotonta tarkastaa sellaisia yrityksiä, joiden kotipaikka on muussa jäsenvaltiossa, ja niin kutsuttuja offshore-yrityksiä? - Onko jäsenvaltioilla velvollisuutta tehdä yhteistyötä vastaavien kansallisten viranomaisten kanssa varsinaisen osakkaan asemaa koskevassa valvonnassa (tietojen luovuttaminen, tutkimuksen suorittaminen jne.), varsinkaan siinä tapauksessa, että niiden vastaava kansallinen lainsäädäntö ei edellytä tällaista valvontaa? - Edustaako valvonnan mahdollinen viivästyminen yhteisön yritysten kohdalla tasa-arvon periaatteen loukkaamista ja näiden yritysten syrjintää verrattuna vastaaviin kotimaisiin yrityksiin, ja missä määrin yhteisön yritysten mahdollinen sulkeminen ulkopuolelle julkisia hankintoja koskevien sopimusten tekemisestä on mahdollista ja juridisesti pätevää, kun otetaan huomioon, ettei näiden kohdalla voida suorittaa kunnollista tarkastusta? Frits Bolkesteinin komission puolesta antamatäydentävä vastaus (18. syyskuuta 2003) Komissio on vastaanottanut Kreikan viranomaisilta pyydetyt tiedot, jotka koskevat kyseisestä asiasta säädettyä lakia 3021/19.6.2002. Ottaen huomioon asian monimutkaisuus komissio on päättänyt syventää tutkimuksiaan ja liittää asian yhteisön oikeuden soveltamisen valvontaa koskevaan rekisteriinsä.
KIRJALLINEN KYSYMYS E-3869/02 esittäjä(t): Sérgio Marques (PPE-DE) komissiolle. Madeiran saarten alue.



Virallinen lehti nro 011 E , 15/01/2004 s. 0061 - 0062



KIRJALLINEN KYSYMYS E-3869/02 esittäjä(t): Sérgio Marques (PPE-DE) komissiolle (10. tammikuuta 2003) Aihe: Madeiran saarten alue Portugalilaisen Diário de Notícias -päivälehden välityksellä (18. joulukuuta 2002) sain tietää, että komission karttapalvelun vastuualueeseen kuuluvissa Euroopan unionin kartoissa Ilhas Selvagens -saaret, jotka kuuluvat Madeiran autonomiseen alueeseen (Portugali), on merkitty osaksi Kanariansaarten aluetta (Espanja). Edellä mainitun lähteen mukaan tämä lievästi sanoen outo tilanne esitetään EU:n virallisilla verkkosivuilla (http://www.europa.eu.int/abc/maps/regions/spain/canarias_en.htm), mikä meidän kaikkien on muuten ollut mahdollista todeta niitä tutkiessamme. Saman lähteen mukaan lisäksi vaikuttaa siltä, että kyseessä ei olisi ensimmäinen tämänlaatuinen Portugalin ja Espanjan välistä rajaa koskeva virhe EU:n virallisia karttoja laadittaessa. Pyydän komissiolta seuraavia tietoja: 1. Mistä syystä EU:n virallisissa kartoissa esiintyy näin karkea virhe, ja kuka on siitä vastuussa? Milloin virhe aiotaan korjata? 2. Vahvistaako komissio, että vastuuhenkilö karttapalvelussa, jossa kyseiset kartat on oletettavasti laadittu, on kansallisuudeltaan espanjalainen? 3. Mihin toimenpiteisiin komission mielestä on ryhdyttävä, jotta tulevaisuudessa vältytään tämäntyyppisiltä virheiltä? Michel Barnier'n komission puolesta antama vastaus (12. helmikuuta 2003) Kartta, johon arvoisa parlamentin jäsen viittaa, saattaa todellakin johtaa väärään tulkintaan Espanjan ja Portugalin välisen rajan sijainnista. Kyseinen tekninen virhe korjattiin heti komission saatua tiedon siitä, ja uudessa kartassa täsmennetään selkeästi, että Ilhas Selvagens -saaret kuuluvat Portugalille.